เมื่อเวลา 3 โมง ผมได้มีเพศสัมพันธ์กับเเฟน เเล้วหลั่งใน โดยเเฟนผมฉีดยาคุมราย 3 เดือน ฉีดล่าสุด สิงหาคมยาจะหมดลิตมั้ยครับ เเล้วอย่างนี้ต้องกินยาคุมฉุกเฉินมั้ยครับ
สวัสดีค่ะ การใช้ยาคุมแบบฉีดคุมกำเนิดทุก 1 หรือ 3 เดือนนั้น ควรเริ่มฉีดภายใน 5 วันแรกของการมีประจำเดือน เพื่อให้สามารถมีเพศสัมพันธ์ได้เลย แต่หากเริ่มฉีดเวลาอื่นควรรอให้ครบ 7 วัน และเป็นการคุมกำเนิดที่มีประสิทธิภาพสูง โอกาสตั้งครรภ์ขณะฉีดยามีน้อยกว่า 1%แต่ถ้าฉีดล่าสุดมาตั้งแต่สิงหาคม และไม่ได้ฉีดต่อ ตอนนี้ยาน่าจะหมดฤทธิ์ไปแล้ว การมีเพศสัมพันธ์แบบหลั่งในตอนนี้จึงมีโอกาสทำให้ตั้งครรภ์ได้เป็นข้อบ่งชี้ของการใช้ยาคุมฉุกเฉินร่วมไปด้วยค่ะ ยาคุมฉุกเฉิน เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อนได้ แต่ไม่ควรเกิน 35 วันจากรอบก่อนหลังใช้ยาควรสังเกตอาการผิดปกติและรอบเดือน สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป